Document ID: 31999R1749

Komisijas Regula (EK) Nr. 1749/1999
(1999. gada 23. jūlijs),
ar ko Regulu (EK) Nr. 2214/96 groza attiecībā uz saskaņoto patēriņa cenu indeksu apakšindeksiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) 2494/95 (1995. gada 23. oktobris) par saskaņotajiem patēriņa cenu indeksiem1,
pēc apspriedēm ar Eiropas Centrālo banku2;
(1) tā kā ar Regulas (EK) Nr. 2494/95 5. panta 1. punkta b) apakšpunktu katrai dalībvalstij tiek prasīts izveidot saskaņoto patēriņa cenu indeksu (SPCI);
(2) tā kā Komisijas Regula (EK) Nr. 2214/963 izveido SPCI apakšindeksus, kuru pamatā ir COICOP/SPCI klasifikācija (individuāla patēriņa klasifikācija pēc noteikta mērķa, kas pielāgota SPCI);
(3) tā kā 1998. gada oktobra COICOP klasifikācija un COICOP/SPCI klasifikācija, kas izveidota ar Komisijas Regulu (EK) Nr. 1749/964, kurā grozījumi izdarīti ar Padomes Regulām (EK) Nr. 1687/985 un (EK) Nr. 1688/986, prasa pielāgot SPCI apakšindeksus;
(4) tā kā šajā regulā paredzētie pasākumi ir saskaņā ar atzinumu, ko sniegusi Statistikas programmu komitejas (SPK), kura izveidota ar Padomes Lēmumu 89/382/EEK, Euratom7,
IR PIEŅĒMUSI ŠO REGULU.
1. pants
Regulas (EK) Nr. 2214/96 I un II pielikumu aizstāj ar šīs regulas I un II pielikumu.
2. pants
Dalībvalstis groza datu savākšanas un nosūtīšanas procedūras saskaņā ar šīs regulas prasībām, vēlākais, līdz 1999. gada decembrim, un tās stājas spēkā ar indeksu 2000. gada janvārim.
3. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 23. jūlijā

Labels: 3
12
2
18